Prasasti Ngantang utawa uga diarani Prasasti Hantang iku sawijining prasasti kang tinemu ing Ngantang, Malang, Jawa Wétan. Ana candrasangkala kanthi taun 1057 Saka (1135 M). Prasasti iki ditulis migunakaké aksara Kawi lan basa Kawi. Ing prasasti Ngantang, ana semboyan "Panjalu Jayati", kang tegesé Kadhiri menang. Prasasti iki diwangun minangka piagam pangesahan anugerah tumrap kang ndunungi désa Ngantang kang tuhu setia marang Kadhiri sajeroning perang nglawan Janggala.